Tunisian National Military Museum
ટ્યુનિશિયાનું રાષ્ટ્રીય સૈન્ય સંગ્રહાલય (;) ઉત્તર-પૂર્વ ટ્યુનિશિયાના મનોબામાં સ્થિત એક સંગ્રહાલય છે. આ સંગ્રહાલય ટ્યુનિશિયાના ઇતિહાસમાં જુદા જુદા સમયે ઉપયોગમાં લેવાતી લશ્કરી કલાકૃતિઓના પ્રદર્શન માટે સમર્પિત છે. આ ઈમારત 1793માં હમ્મૌદા બે દ્વારા ગુલાબના બગીચાની મધ્યમાં બનાવવામાં આવી હતી, આ કારણોસર આ ઈમારતને રોઝ પેલેસ કહેવામાં આવે છે. પ્રોક્ટેક્ટોરેટ દરમિયાન, આ ઇમારત કમાન્ડ પોસ્ટ બની ગઈ હતી. દેશની આઝાદી પછી આ ઈમારતને ત્યજી દેવામાં આવી હતી. રાષ્ટ્રીય સંરક્ષણ મંત્રાલય આ ઇમારતને પુનઃસ્થાપિત કરવા માટે જવાબદાર હતું અને તેને સંગ્રહાલયમાં ફેરવી દીધું હતું. હબીબ બોરગુઇબા એ વ્યક્તિ હતા જેમણે મહેલને સંગ્રહાલયમાં રૂપાંતરિત કરવાનો નિર્ણય લીધો હતો. 1894 માં, સૈન્યના પ્રથમ કેન્દ્રની રચનાની 28 મી વર્ષગાંઠ પછી સંગ્રહાલયનું ઉદ્ઘાટન કરવામાં આવ્યું હતું, જોકે માત્ર સૈનિકો અને તેમના પરિવારો જ સંગ્રહાલયમાં પ્રવેશ કરી શકતા હતા. 1989માં આ સંગ્રહાલયને સામાન્ય લોકો માટે ખોલવામાં આવ્યું હતું. મે 2015માં, સંગ્રહાલયમાં મનોબાના સ્મારકોના ફોટોગ્રાફનું પ્રદર્શન યોજાયું હતું. સંગ્રહ સંગ્રહાલયમાં ઢાલ, યુદ્ધ જહાજોના લઘુચિત્ર નમૂનાઓ અને ઓઇલ પેઇન્ટિંગ્સ સહિત 23,000 થી વધુ વસ્તુઓ છે. સંગ્રહાલયમાં પ્રદર્શિત મોટાભાગની વસ્તુઓ શસ્ત્રો છે. આ સંગ્રહાલયમાં પ્રાચીન, મધ્યયુગીન, ઓટ્ટોમન, મુરાદીદ અને હુસૈનીદ સમયગાળા સહિત દેશના ઇતિહાસના અમુક ભાગોમાં વિશિષ્ટ ઓરડાઓ છે. સંગ્રહાલયમાં કાર્થેજીયન કાફલાઓના નમૂનાઓ, રોમન સૈનિકોની મૂર્તિઓ તેમજ નક્ષ-હદીદા સુશોભન તકનીકનો ઉપયોગ કરીને પ્લાસ્ટરથી શણગારવામાં આવેલા ભોંયરાઓ પ્રદર્શિત કરવામાં આવ્યા છે. સંગ્રહાલયમાં "આર્મ્ડ રેઝિસ્ટન્સ" નામનો એક ઓરડો છે, જે ફ્રેન્ચ કબજા પર ધ્યાન કેન્દ્રિત કરે છે, આ ઓરડામાં તોપખાના, ગણવેશ અને તે સમયના અખબારના અંશો છે, લડવૈયાઓના ફોટા પણ છે. આ સંગ્રહાલયમાં 2011ની ક્રાંતિ દરમિયાન સેનાના ફોટોગ્રાફ્સ પણ પ્રદર્શિત કરવામાં આવ્યા છે. આ સંગ્રહાલયમાં ટાંકીઓ અને તોપો તેમજ ટ્યુનિશિયાની સ્વતંત્રતાના પ્રારંભિક વર્ષોમાં ઉપયોગમાં લેવાતા લશ્કરી સાધનો છે. સંગ્રહાલયમાં 19મી સદીના શસ્ત્રોનો સંગ્રહ છે, સંગ્રહાલયમાં ક્રિમિઅન યુદ્ધ દરમિયાન ઓટ્ટોમનો સાથે જોડાયેલી ટ્યુનિશિયાની સેનાની ભાગીદારીનું પ્રદર્શન પણ છે. સંગ્રહાલયમાં ઐતિહાસિક દસ્તાવેજો અને હસ્તપ્રતો પણ છે. ટ્યુનિશિયામાં સંદર્ભ સંગ્રહાલય 1984 આફ્રિકામાં સંસ્થાઓ ટ્યુનિશિયામાં ઇમારતો અને માળખાઓ